kardosdrur/scandi-wiki huggingface dataset:
Askias grav

Askias grav i byen Gao i Mali, er bygget i 1490'erne, og formodes at være gravstedet til den første kejser i songhairiget, Askia Mohammad 1. Verdensarvsstedet omfatter det pyramideformede gravminde, to moskéer med flade tage, en gravplads og et forsamlingsområde.

Pyramiden, som er 17 m høj, er den højeste bygning i regionen fra førindustriel tid. Området og anlægget er et udmærket eksempel på sahelregionens traditionelle lerbyggeteknik, og er også det ældste eksempel på en islamisk arkitektur som efterhånden spredte sig i regionen.

Anlægget er beskyttet med hjemmel i lov, og er fremdeles i levende brug, både som moské og som byen Gaos kulturcenter.

Bygningerne vedligeholdes og videreudvikles. Moskeerne blev udvidet på 1960- og 1970'erne, og i 1999 blev der opført et gærde omkring området. Pyramiden fik indlagt elektricitet omkring 2000 for at betjene ventilation, lys og en højtaler på taget.

Efter Tuaregoprøret i Mali i 2012 udtrykte UNESCO bekymring for Askias grav og satte stedet på sin liste over Verdensarvsområder i fare.

Askia Mohammed 
Kejser Askia Mohammad 1. (1442–1538) var den første i sit dynasti. Han var oprindelig officer, og tog magten i 1493 efter at Sonni Ali Bers søn Sonni Baru nægtede at erklære sig som muslim. Askia Mohammed var en dygtig militær strateg, og udvidede Songhais grænser og forsvarsevne. Han var en from muslim, og rejste på pilgrimsrejse til Mekka i 1496. Der blev han også udnævnt til Kalif over Sudan af den sidste abbasid-kalif, hvilket gav Askia en stærkere legitimitet.

Han blev afsat af sin søn Askia Musa i 1528. Da var han over 80 år gammel. Da han døde i 1538 blev han muligvis gravlagt i Askias grav, muligvis ikke. Gravpyramiden indeholder uanset ingen andre grave, men flere fra samme dynasti hviler på gravpladsen på området.

Eksterne kilder og henvisninger 

 UNESCO Evaluation of Askia (pdf)
 Biografier over afrikanske herskere

Verdensarvsområder i Afrika
Malis historie
Buenos

Denne artikel handler om styresystemet Buenos. For byen, læs Buenos Aires.

Buenos er et SMP-baseret styresystem til undervisningsbrug. Det er udviklet i C til den virtuelle maskine YAMS, som er en MIPS32-arkitektur. Buenos står for Buenos is a University Educational Nutshell Operating System og er derfor et rekursivt akronym.

Formålet med Buenos er at have en basis for at udvikle styresystemer i projekter og kursusforløb. Den mangler derfor komponenter som man kunne forvente at moderne styresystemer har. Den er opdelt i lag som håndterer virtuelle filsystemer, hardwaredrivere, kernetråde og systemkald, virtuel hukommelse. Den understøtter desuden scheduling, køer og spinlocks. Buenos understøtter i nogen grad applikationer ved hjælp af et lille standardbibliotek baseret på libc, der blandt andet understøtter funktionen printf.

Buenos understøtter derimod ikke flere brugere, processer, dynamisk hukommelsesallokering, mapper i filsystemet TinyFS.

Buenos er veldokumenteret i form af kommentarer i kildekode og en omfattende oversigt kaldet Buenos Roadmap som beskriver styresystemets indretning, samt hvor og hvordan det anbefales at man forbedrer det.

Se også 
 Styresystem

Eksterne henvisninger 
 Buenos-projektets hjemmeside

Styresystemer
Ambroży Mieroszewski

Ambroży Mieroszewski (1802–84) var en polsk maler; han var den første til at portrættere den polsk-franske komponist Frédéric Chopin.

Arbejde og værker 
Mieroszewski arbejdede i Warszawa i Kongrespolen.

Hans værker indbefatter portrætter af Frédéric Chopin (det tidligste kendte portræt af ham og tilmed et af de mest overbevisende); Frédéric Chopins forældre, Nicolas Chopin (1771-1844) og Justyna Chopin, født Krzyżanowska (død 1861, 81 år gammel); og hans storesøster Ludwika og lillesøster Izabela. Samme år malede Mieroszewski et portræt af Frédéric Chopins første professionelle klaverlærer, Wojciech Żywny.

Alle seks portrætter tilhørte Laura Ciechomska fra Warszawa, da de gik tabt i de første dage af 2. Verdenskrig i september 1939. Kun sort-hvid-fotografier af portrætterne er bevaret, men der er blevet gjort forsøg på at lave farvelagte rekonstruktioner – først af portrættet af Frédéric Chopin i 1968 af Anna Chamiec; siden af portrætterne af de øvrige medlemmer af familien Chopin i 1969 af Jan Zamoyski; og sidst af Wojciech Żywnys portræt i 1969 af Jadwiga Kunicka-Bogacka.

De fem portrætter fra 1829 af de overlevende medlemmer af familien Chopin (det yngste barn, Emilia, var død af tuberkulose som 14-årig i 1827) blev malet omtrent et år før Frédéric Chopins definitive afrejse fra Polen i november 1830.

I 1913 skrev den franske musikforsker og Chopin-biograf Édouard Ganche, at portrættet af Chopin forestillede ”en yngling truet af tuberkulose. Hans hud er bleg, hans adamsæble er fremtrædende, kinderne indsunkne, selv hans ører bærer præg af tuberkulose.”  Chopins lillesøster Emilia var allerede død af tuberkulose i en alder af 14 år, og også deres far skulle senere dø af sygdommen i 1844.

Noter

Litteratur 
 Ganche, Édouard. Frédéric Chopin: sa vie et ses œuvres ('Frédéric Chopin: Hans Liv og Værk'). Mercure de France, 1913. 
 Jachimecki, Zdzisław. 'Chopin, Fryderyk Franciszek'. Polski słownik biograficzny, 3. bind, s. 420-26. Polska Akademia Umiejętności, Kraków, 1937.

Eksterne henvisninger 

 Ambroży Mieroszewskis portræt af Wojciech Żywny (1829) 

Malere fra Polen
Svømning under sommer-OL 2012 - 400m medley mænd

Konkurrencen i mændendes 400m medley under Sommer-OL 2012 bliver afholdt 28. juli 2012 i Aquatics Centre London.

Rekorder 
Inden konkurrencen var verdens- og den olympiske rekord følgende:

Resultater

Heats

Finale

Referencer 

 Resultater på London2012.com

400m medley mænd
Södra Savolax

Södra Savolax (finsk Etelä-Savon maakunta) er et landskab og en sekundærkommune i det sydøstlige Finland. 
 
Södra Savolax består af 12 kommuner, der tilsammen havde næsten 155.000 indbyggere i 2010. Sankt Michel er landskabets hovedby.

Nabolandskaber 
Södra Savolax grænser i øst op til Norra Karelen, i nord til Norra Savolax, i nordøst til Mellersta Finland, i sydøst til Päijänne-Tavastland og Kymmenedalen samt i syd til Södra Karelen.

Regionen Østfinland 
Södra Savolax hører administrativt under Østfinlands regionsforvaltning. Det samme gør landskaberne Norra Savolax og Norra Karelen.

Som resten af Sydøstfinland så hører Södra Savolax under Östra Finlands militärlän.

Kommuner 
Södra Savolax består af 12 kommuner. De tre byer (städer) er skrevet med fed skrift. 

Finlands landskaber
 
Østfinland
Etableret i 1998
Svømning under sommer-OL 2012 - 400m fri mænd

Konkurrencen i Mændendes 400m fri under Sommer-OL 2012 bliver afholdt 28. juli 2012 i Aquatics Centre London.

Rekorder 
Inden konkurrencen var verdensrekorden og den olympiske rekord følgende:

Resultater

Heats

Finale

Referencer 

400m fri mænd
Kymmenedalen

Kymmenedalen (finsk Kymenlaakson maakunta) er et landskab og en sekundærkommune i det sydøstlige Finland.
 
Kymmenedalen består af syv kommuner, der tilsammen havde 182.000 indbyggere i 2010. Kotka er landskabets hovedby.

Nabolandskaber 
Kymmenedalen grænser i øst op til Södra Karelen, i nord til Södra Savolax, i nordvest til Päijänne-Tavastland, i vest til Nyland og i syd til den finske bugt.

Regionen Sydfinland 
Kymmenedalen hører administrativt under Sydfinlands regionsforvaltning. Det samme gør landskaberne Södra Karelen. Nyland, Päijänne-Tavastland, Egentliga Tavastland.

Som resten af Sydøstfinland så hører Kymmenedalen under Östra Finlands militärlän.

Kommuner 
Kymmenedalen består af syv kommuner. De tre byer (städer) er skrevet med fed skrift.
 
 Fredrikshamn
 Itis
 Kotka
 Kouvola
 Miehikkälä
 Pyttis
 Vederlax

 
Finlands landskaber
Sydfinland
Etableret i 1998
Brænder

Brænder har flere betydninger:
Egentlig forbrænding:
 Bunsenbrænder
 Gasbrænder
 Oliebrænder
 Ukrudtsbrænder
Computer relateret:
 Cd-brænder
 EPROM-brænder
 EEPROM-brænder
 Mikrocontroller brænder
Södra Karelen

Södra Karelen (finsk Etelä-Karjalan maakunta) er et landskab og en sekundærkommune i det sydøstlige Finland. 

Södra Karelen består af ti kommuner, der tilsammen havde 133.000 indbyggere i 2010. Villmanstrand er landskabets hovedby.

Nabolandskaber 
Södra Karelen grænser i øst op til Rusland , i nordøst til Norra Karelen, i nord til Södra Savolax og i vest til Kymmenedalen.

Regionen Sydfinland 
Södra Karelen hører administrativt under Sydfinlands regionsforvaltning. Det samme gør landskaberne Kymmenedalen, Nyland, Päijänne-Tavastland og Egentliga Tavastland. 

Som resten af Sydøstfinland så hører Södra Karelen under Östra Finlands militärlän.

Kommuner 
Södra Karelen består af ti kommuner. De to byer (städer) er skrevet med fed skrift. 

 Imatra
 Lemi - Klemis
 Luumäki
 Parikkala
 Rautjärvi
 Ruokolahti - Ruokolax
 Savitaipale
 Taipalsaari
 Lappeenranta - Villmanstrand

Finlands landskaber
 
Sydfinland
Etableret i 1998
Marianne Bonde

Marianne Bonde Pedersen (født 25. juni 1984 i Skjern) er en tidligere dansk håndboldspiller, der senest spillede for Odense Håndbold. Hun har tidligere optrådt på det danske landshold. Hun deltog i flere internationale turneringer med landsholdet, heriblandt OL i London 2012. Kort inden EM i 2014 fik hun en knæskade, som holdt hende ude ved mesterskaberne, lige som hun ikke kunne spille i forårssæsonen 2015. I maj 2015 bekendtgjorde hun, at hun med øjeblikkelig varsel indstillede karrieren på grund af alvorlig sygdom i familien. I 2017 blev det offentliggjort at Bonde vendte tilbage til håndbolden og hvor hun hjalp HC Odense resten af 2016/17-sæsonen.

Referencer

Eksterne henvisninger 
 Landsholdtruppen, DHF 
 Om Marianne Bonde på EHF's hjemmeside  
 Sports Reference - Marianne Bonde Pedersen  

Håndboldspillere fra Danmark
Håndboldspillere fra FIF
Håndboldspillere fra FC København Håndbold
Personer fra Skjern
Olympiske håndboldspillere fra Danmark
Håndboldspillere fra København Håndbold
Kaj Munk Kollegiet

Kaj Munk Kollegiet er et kollegium i udkanten af Odense. Kollegiet er opført i 1970'erne og er opkaldt efter præsten Kaj Munk som blev likvideret den 4. januar 1944 af Gestapo i en plantage ved Silkeborg.

Kollegier i Odense
Los Glaciares

Los Glaciares (spansk for "gletsjerne") er en nationalpark i Santa Cruz provinsen i den argentinske del af Patagonien. Den omfatter et areal på cirka 6.000 km². Parken blev i 1981 optaget på UNESCOs verdensarvsliste.

Nationalparken, som blev grundlagt i 1937, kan opdeles i en nordlig og en sydlig del. Den nordlige del består af Lago Viedma og et antal bjerge, som er populære blandt klatrere og vandrere. Den sydlige del, som udgør størstedelen af parken, består af tre store gletsjere (Perito Moreno, Upsala og Viedma) og et antal mindre. Disse flyder ned mod de to søer Lago Argentino og Lago Viedma. 

Los Glaciares er et vigtigt besøgsmål for internationale turister. Ture udgår fra byen El Calafate ved søen Lago Argentino.

Eksterne henvisninger 
 Parque Nacional Los Glaciares (officiel hjemmeside)
 UNESCO World Heritage Centre – Los Glaciares
 Parque Nacional Los Glaciares (moon.com)  (engelska)
 Parque Nacional Los Glaciares (monografias.com) (spanska)

Nationalparker i Argentina
Verdensarvsområder i Argentina
Grænseoverskridende beskyttede områder
Arndrup Mølle

Arndrup Mølle  er en tidligere vandmølle ved Arnå beliggende syd for  Bedsted, øst Løgumkloster, i Tønder Kommune. Den  har frem til 1947 leveret vandkraft til mølledrift og produktion af elektricitet.  Møllens historie strækker sig tilbage til middelalderen  hvor den var underlagt klosteret Løgumkloster. Senere blev den arvepagtemølle under Gottorp Slot. Den er nu  et landbrug på ca. 208 ha med en slagtesvineproduktion.

Den 26. april 1848 mistede maleren Johan Thomas Lundbye livet nær Arndrup Mølle. J. T. Lundbye havde meldt sig frivilligt, da Treårskrigen (1. Slesvigske krig) brød ud i 1848. J. T. Lundbye nåede dog aldrig at komme i kamp, idet det forlyder, at han døede ved en vådeskudsulykke på Arndrup Mølles gårdsplads. Efterfølgende blev J. T. Lundbye bragt til nærliggende Bedsted, hvor han blev begravet i et Dannebrogs-flag. 

 
Møllegårde i Danmark
Vandmøller i Danmark
Lokaliteter i Tønder Kommune
Cueva de las Manos

Cueva de las Manos (på dansk: Grotten med hænderne) ligger ved Río Pinturas i Patagonien, Argentina. Det er mere en klippevæg overdækket med et overhængende bjerg end en grotte. På klippevæggen findes malerier af hundredetals hænder hvilket har givet grotten sit navn. Der findes også et antal dyr afbilledet. Malerierne er mellen 13.000 og 9.500 år gamle.

Eksterne links 
 UNESCO World Heritage Centre – Cueva de las Manos, Río Pinturas
 Patagonia Argentina – Cueva de las Manos
 Arte Rupestre – Cueva de las Manos  (billedgalleri)
 Interesting things of today: Cueva de las Manos 
 Cueva de las Manos in Ruta 40 

Verdensarvsområder i Argentina
Grotter
Klippekunst
Stephan Studer

Stephan Studer (født 9. oktober 1975) er en schweizisk fodbolddommer fra Lancy. Han har dømt internationalt under det internationale fodboldforbund FIFA siden 2009, hvor han er indrangeret som kategori 1-dommer, der er det tredjehøjeste niveau for internationale dommere.

Han har tidligere spillet for den schweiziske klub Grand-Lancy FC i perioden 1982 til 1987, men stoppede sin karriere på grund af skader og blev fodbolddommer i stedet.

Kampe med danske hold 
 Den 2. juli 2009: 1. runde i kvalifikationen til Europa League: Randers FC – Linfield FC 4-0.
 Den 26. juli 2012: 2. runde i kvalifikationen til Europa League: FC Dila Gori – AGF 3-1.

Referencer

Eksterne henvisninger 
Palmarès   worldreferee.com, hentet 28. juli 2012

Fodbolddommere fra Schweiz
Francis Hong Yong-ho

Francis Hong Yong-ho (Koreansk: 홍용호 프란치스코, 洪龍浩 프란치스코) (født 12. oktober 1906 i Pyongyang, Kejserdømmet Korea) er opført som den romersk-katolske biskop i Pyongyang, Nordkorea. Francis Hong Yong-ho blev fængslet af det kommunistiske regime under Kim Il-sung i 1949 og endte senere med at forsvinde. Kardinal Nicolas Cheong Jin-suk, udtalte i 2006,

Biografi 
Født i Pyongyang den 12. oktober, 1906, blev Francis Hong Yong-ho ordineret til præstedømmet den 25. maj, 1933. Elleve år senere, blev han udnævnt til Apostolisk vikariat af Heijō og Titulærbiskop af Auzia af Pave Pius 12. den 24. marts, 1944. Hans biskoppelige ordinering fandt sted den 29. juni, 1944 hvor han blev ordineret af Biskop Bonifatius Sauer, O.S.B.. Derudover, blev han assisteret af Irenaeus Hayasaka og Paul Roh Ki-nam. Hans officielle titel blev ændret til Apostolisk vikariat af Pyongyang den 12. juli, 1950. Da stiftet i Pyongyang blev grundlagt af Pave Johannes 23. den 10. marts, 1962, blev Francis Hong Yong-ho udnævnt som den første biskop i det nye stift.

Kilder 

Katolske biskopper
Tvungne forsvindinger
Personer fra Pyongyang
Ait-Ben-Haddou

Aït-Ben-Haddou (arabisk: آيت بن حدّو) er en befæstet by, eller ksar, i Marokko. Byen ligger i Ouarzazate-provinsen ved den gamle karavanerute mellem Sahara og Marrakech, som er et led i de transsahariske handelsruter. Den er kendt for sine smukke kasbaher. Kasbaherne, som er bygget af tegl eller ler, skades regelmæssigt i regntiden, så de fleste af byens indbyggere bor nu i moderne huse på den anden side af floden, men nogle familier bor stadig indenfor ksaren.

På grund af de godt bevarede bygninger og bystrukturen har Aït Ben-Haddou været et verdensarvsted siden 1987

Byen er en populær filmlocation, og flere kendte film er helt eller delvis indspillet her, blandt andre:
 Lawrence af Arabien (1962)
 Nilens Juvel (1985)
 Jesus (1979)
 The Living Daylights (1987)
 Jesu sidste fristelse (1988)
 The Sheltering Sky (1990)
 Kundun (1997)
 Mumien (1999)
 Gladiator (2000)
 Alexander (2004)

Eksterne kilder og henvisninger 

 Ksar of Ait-Ben-Haddou på UNESCOs websted

Byer i Marokko
Verdensarvsområder i Afrika
Sahara
Håkan Nesser

Sven "Håkan" Nesser (født 21. februar 1950 i Kumla) er en svensk forfatter.

Liv og karriere 
Nesser er søn af Sven August Nesser og Maria Olivia. Han blev født nær byen Kumla som også spiller en rolle i flere af hans bøger. Efter realskolen i Kumla begyndte han på gymnasiet i Hallsberg, derefter studerede han ved Uppsala universitet og blev i 1974 adjunkt i svensk og engelsk. I 1979 blev han lærer i Uppsala, stillingen havde han til han i 1998 blev forfatter på heltid.

Forfatterskab 
Nesser debuterede i 1988 med "Koreografen", fra 1993 har det primært været kriminalromaner han har skrevet.

Nesser skrev en serie i 10 bind med kriminalkommisær Van Veeteren som hovedfigur. Bøgerne foregår som andre af Nesser i en fiktiv by, her Maardam, som kunne være placeret i Benelux. Serien fungerer som andre skandinaviske krimiserier som en samlet kollektiv roman, hvor de forskellige gennemgående personer på skift optræder i betydende roller.

Derudover har Nesser en serie med Barbarotti i hovedrollen. Denne afsluttede serie udspiller sig også i en fiktiv by, Kymlinge, som har mange lighedspunkter med forfatterens hjemby, Kumla. Andre af Nessers bøger hører også sammen i mere eller mindre tilknyttede handlingsforløb.

Håkan Nesser blev tildelt den europæiske krimipris The Ripper Award i 2010

Nesser er bosat i Winsford i England.

Bibliografi 
 Det grovmaskede net, (1. Van Veeteren krininalroman), 1994
 Borkmanns punkt, (2. Van Veeteren kriminalroman), 1995
 Hjemkomsten, (3. Van Veeteren kriminalroman), 1996
 Kvinde med modermærke, (4. Van Veeteren kriminalroman),1997
 Kommissæren og tavsheden, (5. Van Veeteren kriminalroman), 1998
 Münsters sag, (6. Van Veeteren kriminalroman), 2000
 Kim Novak badede aldrig i Genesaret Sø, 2001
 Carambole, (7. Van Veeteren kriminalroman), 2001
 Ewa Morenos sag, (8. Van Veeteren kriminalroman), 2002
 Og Piccadilly Circus ligger ikke i Kumla, 2003
 Svalen, katten, rosen, døden, (9. Van Veeteren kriminalroman), 2003
 Kære Agnes!, 2004
 Sagen G, (10. Van Veeteren kriminalroman), 2004
 Skyggerne og regnen, 2006
 Menneske uden hund, (1. Barbarotti roman), 2007
 En helt anden historie, (2. Barbarotti roman), 2008
 En fortælling om hr. Roos, (3. Barbarotti roman), 2009
 Fluen og evigheden, 2010
 Ormene på Carmin Street, 2010
 Fra doktor Klimkes horisont, 2011
 Himlen over London, 2012
 De ensomme, (4. Barbarotti roman), 2011
 Slagteren fra Lille Burma, (5. Barbarotti roman), 2012
 Levende og døde i Winsford, 2014
 Straf, 2015
 Eugen Kallmanns øjne, 2017
 De venstrehåndedes forening, 2018
 Intrigo, 2019
Den sørgmodige buschauffør, (6. Barbarotti roman), 2020

Eksterne henvisninger 

 
 
 

Krimiforfattere fra Sverige
Svensksprogede forfattere fra Sverige
Päijänne-Tavastland

Päijänne-Tavastland (finsk Päijät-Hämeen maakunta) er et landskab og en sekundærkommune i det sydlige Finland.
 
Päijänne-Tavastland består af 11 kommuner, der tilsammen havde 201.000 indbyggere i 2010. Lahtis er landskabets hovedby.

Nabolandskaber 
Päijänne-Tavastland grænser i sydøst op til Kymmenedalen, i syd til Nyland, i vest til Egentliga Tavastland, i nordvest til Birkaland, i nord til Mellersta Finland og i øst til Södra Savolax.

Regionen Sydfinland 
Päijänne-Tavastland hører administrativt under Sydfinlands regionsforvaltning. Det samme gør landskaberne Egentliga Tavastland, Nyland, Kymmenedalen og Södra Karelen.

Som resten af Sydvestfinland så hører Päijänne-Tavastland under Västra Finlands militärlän.

Kommuner 
Päijänne-Tavastland består af 11 kommuner. De tre byer (städer) er skrevet med fed skrift.

 Asikkala
 Gustav Adolfs
 Heinola
 Hollola
 Hämeenkoski
 Kärkölä
 Lahtis
 Nastola
 Orimattila
 Padasjoki
 Sysmä

 
Finlands landskaber
Sydfinland
Etableret i 1998
Ksar

Et ksar (flertal Ksour) er et landsby- eller bysamfund bestående af sammenbyggede murede huse. Inde i byen ligger kornmagasin, moské, bad, ovn, forretninger. Sådanne byer er almindelige i oaserne i Maghrebdelene af Nordafrika, specielt på sydsiden, ørkensiden af Atlasbjergene. 

Ksarbyer blev etableret i 1000- og 1100-tallet, og var blandt andet stationer for  Trans-Sahara-handelen. 

Nogle af ksourene ligger oppe på en højde, hvilket gør dem lettere at forsvare mod indtrængere. Byen har ofte en helt omsluttende mur, og er almindeligvis bygget af soltørrede teglsten, alene eller i kombination med tilhuggede sten.

Ordet er almindeligt i stednavne. Ksoureer i Ait-Ben-Haddou i Marokko og i Ouadane, Chinguetti, Tichitt og Oualata i Mauritanien er opført på UNESCOs verdensarvsliste.

Etymylogi
Ordet Ksar (eller mere korrekt qsar) kommer fra arabisk. I pluralis hedder det på arabisk Ksour (eller qsur). Ordet betyder befæstet by. Det spanske ord Alcázar og det portugisiske ord Alcácer kommer fra ksar, og bruges i deres sprog om steder og bygninger med en befæstet forhistorie.

Eksterne kilder og henvisninger
The Ksour of the South  

Afrikas historie
Arabiske ord
Bebyggelsestyper
Je Ne Sais Pas Pourquoi

"Je Ne Sais Pas Pourquoi" (på engelsk: I Don't Know Why; "I Still Love You (Je Ne Sais Pas Pourquoi)" i Australien og New Zealand), er en sang af den australske sangerinde Kylie Minogue fra hendes debutalbum Kylie (1988). Sangen blev skrevet og produceret af Stock, Aitken og Waterman.

Udgivelse 
"Je Ne Sais Pas Pourquoi" ble udgivet som albummets trejde single. Sangen fik god succes på hitlisterne, og nåede i Top 10 i lande, herunder Finland, Irland, New Zealand og Storbritannien, mens nå Top 20 i lande som Australien, Frankrig, Tyskland og Norge.

"I Still Love You (Je Ne Sais Pas Pourquoi)" nåede nummer 38 i New Zealand og nummer ni den næste uge. Sangen havde en svagere succes i Minogues hjemland. Den nåede nummer tretten på ARIA Charts og nåede senere nummer elleve.

I Frankrig nåede sangen nummer 33 og senere nummer femten, hvor den blev der for femten uger. Sangen debuterede som nummer elleve på UK Singles Chart, og derefter nåede nummer to for tre på hinanden følgende uger. Sangen opholdt sig på hitliste i fjorten uger og solgte 315.000 eksemplarer der.

Formater og sporliste 
CD single
 "Je Ne Sais Pas Pourquoi" (Moi Non Plus Mix) – 5:55
 "Made in Heaven" (Maid in England Mix) – 6:20
 "The Loco-Motion" (Sankie Mix – Long Version) – 6:55

7" single
 "Je Ne Sais Pas Pourquoi" – 4:01
 "Made in Heaven" – 3:24

12" single
 "Je Ne Sais Pas Pourquoi" (Moi Non Plus Mix) – 5:55
 "Made in Heaven" (Maid in England Mix) – 6:20

Britisk 12" remix
 "Je Ne Sais Pas Pourquoi" (The Revolutionary Mix) – 7:16
 "Made in Heaven" (Maid in England Mix) – 6:20

Amerikansk 12" single
 "Je Ne Sais Pas Pourquoi" (Moi Non Plus Mix) – 5:55
 "Je Ne Sais Pas Pourquoi" (The Revolutionary Mix) – 7:16
 "Made in Heaven" (Maid in England Mix) – 6:20

Hitlister

Referencer

Eksterne henvisninger 
 Got to Be Certain på Allmusic

Kylie Minogue-sange
Singler fra 1988
Asma al-Assad

Asma al-Assad (أسماء الأسد) (født 11. august 1975) er Syriens førstedame, gift med præsident Bashar al-Assad siden december 2000. Parret har sammen 3 børn; Hafez (2001), Zein (2003) og Karim (2004). Asma er meget promoveret i den syriske offentlighed og dybt engageret i rollen som førstedame.

Personlige liv 
Asmaa er født og opvokset i London, Storbritannien med forældre af syrisk oprindelse. Hun er af sunni-oprindelse i modsætning til Bashar, som er alawit. Efter gymnasiet tog hun i 1996 en bachelor i kommunikation fra Universitetet i London. Efterfølgende studerede hun i en kortere periode oftalmologi på universitetet i London, hvor hun mødte Bashar for første gang. Hun har i en kortere periode arbejdet i Deutsche Bank i London, inden hun flyttede til Syrien med Bashar. Hun er både britisk og syrisk statsborger og taler flydende engelsk og arabisk og har desuden et diplom i fransk.

Eksterne henvisninger 

Personer fra Syrien